CELEX: 62018CN0078
Language: sl
Date: 2018-02-06 00:00:00
Title: Zadeva C-78/18: Tožba, vložena 6. februarja 2018 – Evropska komisija/Madžarska

201806010411917392018/C 211/11782018CJC21120180618SL01SLINFO_JUDICIAL201802068921Zadeva C-78/18: Tožba, vložena 6. februarja 2018 – Evropska komisija/Madžarska
 ---documentbreak--- C2112018SL810120180206SL00118192Tožba, vložena 6. februarja 2018 – Evropska komisija/Madžarska
   (Zadeva C-78/18)2018/C 211/11Jezik postopka: madžarščina
      Stranki
   
   
      Tožeča stranka: Evropska komisija (zastopniki: V. Di Bucci, L. Malferrari in K. Talabér-Ritz, agenti)
   
      Tožena stranka: Madžarska
   
      Predlog tožeče stranke
   
   Komisija Sodišču predlaga, naj:
   
            —
         
         
            ugotovi, da je Madžarska s kršitvijo obveznosti iz člena 63 PDEU ter členov 7, 8 in 12 Listine Evropske unije o temeljnih pravicah z določbami a külföldről támogatott szervezetek átláthatóságáról szóló 2017. évi LXXVI. törvény (zakon št. LXXVI iz leta 2017 o preglednosti organizacij, ki so subvencionirane iz tujine), ki za nekatere kategorije nevladnih organizacij – ki posredno ali neposredno prejemajo subvencije iz tujine, ki presegajo določeno mejno vrednost – uvajajo obveznosti registracije, prijave in preglednosti ter urejajo možnost uporabe sankcij proti organizacijam, ki ne izpolnijo teh obveznosti, uvedla diskriminatorne, nepotrebne in neutemeljene omejitve glede tujih donacij madžarskim nevladnim organizacijam;
         
      
            —
         
         
            Madžarski naloži plačilo stroškov.
         
      
      Tožbeni razlogi in bistvene trditve
   
   Zakon št. LXXVI iz leta 2017 o preglednosti organizacij, ki so subvencionirane iz tujine, uvaja nove obveznosti registracije, prijave, preglednosti in javnosti za nekatere kategorije nevladnih organizacij – ki posredno ali neposredno prejemajo subvencije iz tujine, ki presegajo določeno mejno vrednost – ter določa možnost uporabe sankcij proti organizacijam, ki ne izpolnijo teh obveznosti.
   Komisija je 14. julija 2017 v zvezi z zakonom št. LXXVI iz leta 2017 proti Madžarski sprožila postopek za ugotavljanje kršitev.
   Ker je Komisija menila, da odgovor Madžarske ni zadovoljiv, je prešla v naslednjo fazo postopka za ugotavljanje kršitev in Madžarski 5. oktobra 2017 poslala obrazloženo mnenje.
   Ker je Komisija menila, da tudi odgovor na obrazloženo mnenje ni zadovoljiv, je sklenila, da zadevo predloži Sodišču, ki naj ugotovi, da Madžarska ni izpolnila obveznosti iz člena 63 PDEU ter členov 7, 8 in 12 Listine Evropske unije o temeljnih pravicah.